**Miinto.dk åbner pop up store i hej-hej-gaden**

*Over 70.000 produkter og mere end 2.000 brands. Det kan være overvældende at tage en shoppetur på danske miinto.dk, når der skal købes godter til garderoben, men nu inviterer vi sommeren over indenfor i et fysisk univers i Kronprinsensgade, hvor du kan komme tættere på herlighederne og blive klogere på vores koncept.*

**Danmark største fashion varelager**

I morgen torsdag den 8. juni slår vi endelig dørene op for vores fine pop up store på en af Københavns allerbedste shoppe-adresser, Kronprinsensgade 7. Her kan du se nærmere på et håndplukket udvalg af sæsonens styles til damer, herrer og børn, mens du nyder en god kop kaffe og i ro mag kan tage en online shoppetur blandt Danmark største fashion varelager på iPads i butikken.

”*Vi åbner denne pop up store, da det er en oplagt mulighed for at komme endnu tættere på forbrugerne og skabe mere opmærksomhed om Miinto-konceptet, det store udvalg og vores samarbejdspartnere, de mange butikker landet over*”, fortæller Direktør og grundlægger af Miinto, Konrad A. Kierklo.

**Skiftende udvalg og levering til hjemmeadressen**

Konceptet, der nu også giver muligheden for at opleve Miinto.dk offline, handler om at vise, hvad platformen kan tilbyde og hver 14. dag ændres der temaer for udvalget i butikken og der vil være *brand take overs*, så der hele tiden vises interessante nyheder fra det gigantiske udvalg online. Tøj og tilbehør hænger til inspiration mens køb foretages direkte på miinto.dk via iPads i butikken. Så tøjet bestiller du i butikken, ordrerne ryger ud til butikkerne rundt i landet og så leverer vi til din valgte adresse.

Hermed støtter du også de danske butikker – det er shopping med god samvittighed ;)

Personale står klar til at assistere med gode råd og guidance til de produkter, der hænger i butikken, og de ting, du finder online. Når du er færdig med at shoppe, tager vi os af resten et voilà!

**Butikken er åben til og med den 31. august 2017.**

**Miinto, Kronprinsensgade 7**

**1114 København K**

Se billeder af butikken her:

<https://www.dropbox.com/sh/716p3cs745uetyq/AADF7NTBb2G5KODTMinvwpbGa?dl=0>

**Om Miinto**
Danske Miinto blev stiftet i 2009 og er i dag en af Skandinaviens førende online modevirksomheder med handel i Danmark, Sverige, Norge og Holland med flere markeder på vej. Miinto, der bygger på at shoppe lokalt online, fungerer som en platform, der forbinder over 1.300 fysiske butikkers varer med forbrugere, der shopper modetøj på nettet. Det unikke koncept baserer sig på deleøkonomiens grundtanke om at gøre brug af ressourcer, der allerede findes i de eksisterende lande og tilbyder samlet set mere end 240.000 varer og tusindvis af brands via over 1.300 samarbejdspartnere.